रायपुर: रायपुर लोकसभा क्षेत्र के कांग्रेस प्रत्याशी प्रमोद दुबे को जिताने के लिए पश्चिम विधानसभा के विधायक विकास उपाध्याय अपना पूरा जोर लगा रहे हैं। यही वजह है कि विकास उपाध्याय प्रमोद दुबे के साथ सुबह सुबह जनसंपर्क करने निकल जाते हैं और प्रमोद दुबे को जिताने की अपील करते नजर आते हैं।
इसी कड़ी में विकास उपाध्याय बुधवार को प्रमोद दुबे के साथ दक्षिण विधानसभा क्षेत्र पहुचे जहां उन्होंने कांग्रेस को अधिक मतों से विजय बनाने के लिए आम जनों से लोगों से अपील की। विकास उपाध्याय ने कहा कि कांग्रेस जो कहती है वह करती है।
कांग्रेस ने वादा किया था कि अगर राज्य में कांग्रेस की सरकार बनी तो 10 दिन के अंदर किसानो के कर्जा माफ करेंगे और बिजली बिल हाफ करेंगे कांग्रेस ने अपने 36 वादों में से 18 वादे पूरे कर दिए।
विधायक विकास उपाध्याय ने बताया कि रायपुर का महापौर रहते हुए लोकसभा प्रत्याशी प्रमोद दुबे ने आम लोगों की गरीब परिवारों की लड़ाई लड़ी है चाहे गरीबों को पट्टा देने का मामला हो, चाहे उन्हें मकान देने का मामला हो, चाहे उन्हें एक स्थान से दूसरे स्थान तक स्थानांतरित करने का मामला हो।